Virens in civitate
(Vyšehradský sborník , 1450)

Virens in civitate
coram divinitate,
laurenti inclyte.

O....  martyr inclyte.

Suscipe preces ratas,
fac eas quoque gratas
ante regem caeli.

Medice infirmorum,
curator languidorum,
ad te confugimus.

Emenda vitam mentis
nosque a nocumentis
constanter remove.

Ut mundi post exilium
cernamus dei filium
in caelestibus.

Ibique collocati
pangamus trinitati
laudes cum iubilo.

Sicque benedicamus,
trinitati promamus,
unique domino.